# Alan Shepard

**Alan Bartlett Shepard, Jr**
|  |
| astronaut NASA
 |
|  Državljanstvo
 | SAD
 |
|  Status
 | umro
 |
|  Rođen
 | 18. novembar 1923.  SAD Derry, New Hampshire
 |
|  Umro
 | 21. jul 1998.  SAD Pebble Beach, Kalifornija
 |
|  Zanimanje1 | Pilot i astronaut
 |
|  Rang
 | kontraadmiral Američke mornarice
 |
|  Vrijeme u svemiru
 | 216 h, 57 m
 |
|  Odabir
 | 1959.
 |
|  Misije
 | Mercury-Redstone 3, Apollo 14
 |
| Logo misije
 |   |
| 1 trenutno ili prethodno. |

**Alan Shepard** punog imena **Alan Bartlett Shepard, Junior** (Derry, New Hampshire 18. novembar 1923. - Pebble Beach, Kalifornija, 21. jul 1998.), bio je američki astronaut, pilot i kontraadmiral Američke mornarice. Shepard je bio prvi amerikanac u svemiru (iza Gagarina). Deset godina nakon toga bio je komandant misije Apollo 14 i peti čovjek koji je šetao Mjesecom.

## Biografija

### Mornarički dani

Shepard je rođen u oficirskoj porodici, otac mu je bio pukovnik, tako da je i on nastavio očevu tradiciju i upisao se na Mornaričku akademiju koju je završio 1944. Nakon toga služio je na razaraču USS Cogswell posljednju godinu Drugog svjetskog rata po Tihom oceanu. Nakon toga otišao je na obuku za pilote u Corpus Christi, Texas i Pensacola, Florida, koju je završio 1947. nakon tog je radio kao borbeni pilot, - pa nakon toga od 1950 još zahtjevniji posao - probnog pilota.
.

### Astronaut

#### Projekt Mercury

Shepard za misije Freedom 7

Shepard je odabran 1959. kao jedan od 110 vojnih probnih pilota od strane novoosnovane američke svemirske agencije NASA. Nakon niza napornih psihofizičkih testova, Shepard je ušao u krug sedam prvih astronauta za Program Mercury.

#### Misija Freedom 7 (Projekt Mercury-Redstone 3)

U januaru 1961. Shepard je odabran za prvog letača američkog svemirskog programa Misije Freedom 7, nakon višekratnih odgađanja Shepard je poletio 5. maja 1961. kao prvi amerikanac u svemir (gotovo mjesec dana nakon Jurija Gagarina). Shepardov let u biti i nije bio pravi svemirski let, jer on nije dosegao orbitu (apogej: 187.42 km).

Nakon uspješnog ateriranja u Atlantik, Shepard je postao nacionalni heroj, priređene su mu parade u Washingtonu, New Yorku i Los Angelesu, a primio ga je i predsjednik John F. Kennedy.

Nakon toga je trebao sudjelovati u projektu Gemini, ali je zbog bolesti otpao, 1963. je postao šef za astronaute NASE.

#### Misija Apollo 14

Alan Shepard podiže američku zastavu na Mjesecu (Apollo 14
U dobi od 47, kao najstariji astronaut u programu Apollo, Shepard je napravio svoj drugi svemirski let, kao komandant Apolla 14, 31. januar - 9. februar 1971. To je bila treća uspješna američka misija na Mjesec. Shepard je najpreciznije spustio svoj lunarni modul Antares od svih u programu Apollo. To je bila prva misija sa koje se uspješno emitirao televizijski signal u boji. Shepard je prošetao Mjesecom i čak zaigrao golf.

Nakon povratka sa te misije Shepard više nije letio, ali je i nadalje radio na važnim rukovodećim poslovima u NASI. U junu 1971. unaprijeđen je u čin admirala, a nakon tri godine je umirovljen - 1. augusta 1974.

## Reference

### Vanjske veze

* Biographical Data (na portalu National Aeronautics and Space Administration) (`en`)
* Alan Shepard, Daily Telegraph Arhivirano 2011-02-03 na Wayback Machine-u (`en`)

‎